**Esztergályhorváti Község Önkormányzata**

**Polgármesterétől**

**Előterjesztés: Esztergályhorváti Község Önkormányzata 2020. évi költségvetéséhez, a Képviselő-testület 2020. március 5.-ei ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV. törvény 23.§-a alapján a 2020. évi költségvetés tervezetét elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 100.756.485 Ft.

**Bevételek alakulása:**

Önkormányzatok normatív állami hozzájárulása jogcímen 27.201.834 Ft került meghatározásra a költségvetési törvény 2.számú melléklete alapján.

Működési célú támogatások az állami alapoktól soron 9.245.896 Ft, a jelenleg élő szerződés alapján, valamint a folyamatban lévő igénylés szerint a közfoglalkoztatás támogatásához megtervezett összeg.

Működési célú támogatások soron 484.000 Ft a Községháza energetikai korszerűsítése projektmenedzsment költsége került feltüntetésre.

A felhalmozási célú önkormányzati támogatások soron a „Zártkerti fejlesztés Esztergályhorváti községben” elnevezésű projekt támogatás 25%-a, 1.305.961 Ft, valamint a Községháza energetikai korszerűsítése 19.075.400 Ft összegben került megtervezésre.

Helyi adó bevételeinket is a 2019. évi teljesítési szinthez közelítve alakítottuk, mely szerint a magánszemélyek kommunális adója 2.500.000 Ft, az iparűzési adó 1.800.000 Ft, az egyéb közhatalmi bevételünk 130.000 Ft összegben szerepel a költségvetési előterjesztésben. Gépjárműadóból a beszedett összeg 40%-a marad az önkormányzatnál, mely ez évben 1.200.000 Ft.

Szolgáltatási díjaknál a helyiségek bérbeadásából származó bevételek szerepelnek 5.000 Ft-os nagyságrendben.

A készletértékesítés ellenértéke egy darab képviselői notebook értékesítés nettó ára 23.622 Ft.

A kiszámlázott áfa soron a készletértékesítés és a szolgáltatások után felszámított áfa került megtervezése.

Működési célú kölcsön megtérülések közt került kimutatásra az előző években nyújtott szociális kölcsönök idei évre esedékes törlesztő részletei.

Előző évi pénzmaradvány 37.747.024 Ft, amely tartalmazza a 2019. évben befolyt, „Zártkerti fejlesztés Esztergályhorváti községben” elnevezésű projekt támogatás 75%-át, 3.917.883 Ft-ot, valamint a Magyar Falu Program keretében „Esztergályhorváti község falugondnoki szolgálatának gépjármű cseréje” pályázat 14.930.999 Ft támogatási összegét.

**Kiadások alakulása:**

Működési kiadásokra 43.018.787 Ft került megtervezésre:

ezen belül a személyi juttatásokra 18.118.431 Ft, a munkaadót terhelő járulékokra 2.574.805 Ft, a dologi és egyéb folyó kiadásokra 14.295.564 Ft, szociális célú támogatásokra 4.989.009 Ft, működési célú támogatásokra 16.000 Ft, intézmények működtetésére 3.024.978 Ft.

Tartalék előirányzata a 2020. évi költségvetési tervezetben 8.834.101 Ft.

A működési kiadás közt került megtervezésre az önkormányzati igazgatási tevékenység előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege.

A közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások, a háziorvosi és fogorvosi ügyelet szolgáltatási díja.

A köztisztasági tevékenységnél megtervezett használati díj összege.

Szociális célú támogatások előirányzata, a művelődési intézmény tervezett kiadásaira az előirányzat.

A felújítási és beruházási kiadásokra 48.903.597 Ft került tervezésre, a feladatok külön táblázatban (3.melléklet) kerültek nevesítésre.

Kérem a Képviselő-testületet, hogy a 2020. évi költségvetés tervezéséről szóló előterjesztésemet megvitatni szíveskedjenek.

**Esztergályhorváti, 2020. február 24.**

 **Brunner Tibor Kálmán**

 **polgármester**